આ વર્ષના રક્ષાબંધનના પર્વને ખાસ બનાવ્યું, પીએમ મોદીના પાકિસ્તાની બહેન કમર મોહસિન શેખે. એએનઆઇ સાથે આ અંગે વાત કરતાં તેમણે જણાવ્યું હતું કે, હું છેલ્લા 22-23 વર્ષોથી નરેન્દ્ર મોદીને રાખડી બાંધુ છું. મેં જ્યારે પહેલીવાર નરેન્દ્રભાઇને રાખડી બાંધી હતી ત્યારે તેઓ એક મહેનતુ કાર્યકર્તા હતા, આજે પોતાની મહેનતને કારણે જ તેઓ વડાપ્રધાન બન્યા છે. આ વખતે મેં વિચાર્યું હતું કે, વડાપ્રધાન પોતાના કાર્યમાં વ્યસ્ત હશે. પરંતુ 2 દિવસ પહેલાં તેમણે મને ફોન કર્યો હતો. હું ખૂબ ખુશ થઇ ગઇ અને મેં દિલ્હી આવવાની તૈયારીઓ શરૂ કરી દીધી.